Babelscape/SREDFM huggingface dataset:
Οι Αριστόγατες

Οι Αριστόγατες (αγγλικά: "The Aristocats") είναι αμερικανική ταινία κινουμένων σχεδίων που κυκλοφόρησε το 1970 με εταιρεία παραγωγής την The Walt Disney Company. Αποτελεί την εικοστή ταινία κινουμένων σχεδίων της σειράς «Τα κλασικά της Disney». Είναι βασισμένη σε μια ιστορία των Τομ ΜακΓκόουαν και Τομ Ρόου και έχει να κάνει με μια οικογένεια αριστοκρατικών γατιών που πέφτουν θύμα απαγωγής του μπάτλερ του σπιτιού ώστε να πάρει αυτός την περιουσία της κυρίας του, η οποία προοριζόταν για τις γάτες της. Η γνωριμία τους με έναν αλητόγατο όμως, τις βοηθάει να επιστρέψουν στο σπίτι. Τις φωνές τους στους χαρακτήρες χαρίζουν οι Εύα Γκαμπόρ, Ερμιόν Μπάντελεϊ, Φιλ Χάρις, Ντιν Κλαρκ, Στέρλινγκ Χόλογουεϊ, Σκάτμαν Κρόδερς και Ρόντι Μοντ-Ρόξμπι. Βγήκε στις αίθουσες για πρώτη φορά στις 11 Δεκεμβρίου 1970 από την Walt Disney Studios Motion Pictures.

Η ταινία σημειώνεται ως το τελευταίο πρότζεκτ που εγκρίθηκε από τον ίδιο τον Ουώλτ Ντίσνεϋ καθώς πέθανε στο τέλος του 1966, πριν από την κυκλοφορία της ταινίας. Είχε, ωστόσο, δουλέψει για την ανάπτυξη της ιστορίας της ταινίας "Μπερνάρ και Μπιάνκα: Κομμάντος της Σωτηρίας" (1977) στις αρχές του 1962. "Οι Αριστόγατες" έλαβαν θετικές κριτικές κατά την πρώτη τους κυκλοφορία και είχαν εμπορική επιτυχία.
Νικολάι Πάντιους

Ο Νικολάι Πάντιους, γεννημένος στις 9 Ιανουαρίου 1980 στην Αγία Πετρούπολη της Ρωσίας, είναι πρώην διεθνής επαγγελματίας καλαθοσφαιριστής. Έχει ύψος 1,97 μέτρα και αγωνιζόταν στη θέση του σούτινγκ γκαρντ.
Αθλητική Ένωση Κηφισιάς

Η Αθλητική Ένωση Κηφισιάς είναι αθλητικό σωματείο που δραστηριοποιείται στο άθλημα του ποδοσφαίρου. Με έτος ιδρύσεως το 2012, εδρεύει στην Κηφισιά του νομού Αττικής, ενω αγωνίζεται στην Α' Κατηγορία ποδοσφαίρου Αθηνών. Πρόεδρος του συλλόγου είναι ο Βασίλης Γαντζούλας. Προπονητής της ομάδας είναι ο Νικόλαος Κούστας. Προπονητής του συλλόγου ήταν επίσης ο πρώην διεθνής άσος της εθνικής Ελλάδος και κυππελούχος Ευρώπης, Στέλιος Γιαννακόπουλος.
When You Wish upon a Star

Το When You Wish upon a Star είναι τραγούδι που γράφτηκε από τους Λι Χαρλάιν και Νεντ Ουάσινγκτον, για την κινηματογραφική ταινία του Ουώλτ Ντίσνεϋ, "Πινόκιο" (1940). Η πρωτότυπη εκτέλεση του τραγουδιού έγινε από τον Κλιφ Έντουαρντς, ο οποίος υποδύθηκε τον ρόλο Τζίμινι Κρίκετ. Το τραγούδι ακούγεται στην ταινία στην αρχή της και στο τέλος της. Το κομμάτι έχει γίνει αντιπροσωπευτικό και για την εταιρεία, γενικότερα. Κυκλοφόρησε, με τη φωνή του Έντουαρντς από την Victor Talking Machine Company στις ΗΠΑ, αλλά κι από την EMI υπό την His Master's Voice.

Το 1940 έγινε το πρώτο τραγούδι της Disney που κερδίζει Όσκαρ Καλύτερου Πρωτότυπου Τραγουδιού. Το κομμάτι πλέον έχει γίνει ένα κλασικό Jazz κομμάτι, και έχει ερμηνευθεί κι από μεγάλους τζαζίστες όπως τον Λούις Άρμστρονγκ, τον Μπιλ Έβανς και άλλους.
Χαράλαμπος Παγουλάτος

Ο Χαράλαμπος Παγουλάτος (1903 - 1989), του Γεράσιμου, ήταν Έλληνας νομομαθής.
Σπύρος Δ. Κρεμεζής

Ο Σπύρος Δ. Κρεμεζής (1894-1964) υπήρξε δικηγόρος, βουλευτής και υφυπουργός. 

Γεννήθηκε στην Άμφισσα το 1894, γιός του δικηγόρου και βουλευτή Δημητρίου Σ. Κρεμεζή και της Ελένης, το γένος Θ. Κωνσταντίνου. Σπούδασε στη Νομική Σχολή του Πανεπιστημίου Αθηνών, από την οποία αποφοίτησε σε ηλικία 20 ετών. Το 1915 κατετάγη στη Χωροφυλακή, όπου υπηρέτησε έως το 1920 με το βαθμό του ανθυπομοιράρχου. Σε αυτό το διάστημα συνέβαλε καθοριστικά στην εισαγωγή και καθιέρωση της χρήσης των δακτυλικών αποτυπωμάτων για την απόδειξη της ταυτοπροσωπίας, δημοσιεύοντας δύο σχετικές μελέτες. 

Πολιτεύθηκε με το κόμμα των Φιλελευθέρων υπό την ηγεσία του Ελ. Βενιζέλου και του Γ. Καφαντάρη. Στις εκλογές του 1923 εξελέγη βουλευτής Παρνασσίδος, ενώ στις εκλογές του 1926 και του 1932 εξελέγη βουλευτής Φθιώτιδος και Φωκίδος. Το 1927 κατά την συζήτηση για την αναθεώρηση του Συντάγματος υπήρξε ο εισηγητής του κόμματος των Φιλελευθέρων. Διετέλεσε υφυπουργός Οικονομικών στην κυβέρνηση Ελ. Βενιζέλου του 1933.

Υπήρξε για πολλά χρόνια νομικός σύμβουλος των Γενικών Αποθηκών του Κράτους και παρέμεινε ενεργός δικηγόρος ως το τέλος της ζωής του. 

Πέθανε στην Αθήνα στις 21 Φεβρουαρίου 1964 και ενταφιάσθηκε την επομένη στο Α' Νεκροταφείο Αθηνών.
Resident Evil

Το Resident Evil, γνωστό και ως Biohazard (ιαπωνικά: バイオハザード, Χέπμπορν: "Baiohazādo") στην Ιαπωνία, είναι franchise που δημιουργήθηκε από τον Σίντζι Μικάμι και ανήκει στην εταιρία βιντεοπαιχνιδιών Capcom. Αποτελείται κυρίως από βιντεοπαιχνίδια δράσης και επιβίωσης τρόμου, ενώ επίσης περιλαμβάνει κόμικ, νουβέλες και γραφικές νουβέλες, μία σειρά live-action ταινιών, sequel ταινίες κινουμένων σχεδίων και φιγούρες δράσης. Το βασικό σκηνικό των παιχνιδιών της σειράς περιλαμβάνει σε διάφορους χαρακτήρες στους ρόλους τους ως επιζώντες σε καταστάσεις ξεσπασμάτων ζόμπι και άλλων τεράτων, αρχικά λόγω της ελευθέρωσης του t-virus, ενός βιολογικού όπλου που δημιουργήθηκε από τη φανταστική Umbrella Corporation.

Το πρώτο παιχνίδι της σειράς με το ίδιο όνομα κυκλοφόρησε το 1996 ως ένα παιχνίδι επιβίωσης τρόμου, αλλά η σειρά έχει επεκταθεί και σε άλλα είδη. Γενικότερα, είναι ένα μείγμα δράσης και τρόμου, εξερεύνησης και επίλυσης γρίφων. Ωστόσο, από το "Resident Evil 4" και έπειτα η κάμερα του παιχνιδιού μεταφέρθηκε στον ώμο και η σειρά κατευθύνθηκε και σε άλλα είδη παιχνιδιών, όπως δράσης και βολών, δίνοντας μεγαλύτερη βάση στα όπλα και την αναβάθμισή τους, παρά στα παζλ. Μέχρι το 2015, η σειρά έχει πουλήσει 61 εκατομμύρια κομμάτια παγκοσμίως. Έχει γίνει μεγαλύτερο franchise της Capcom, όσον αφορά τις πωλήσεις, και έκανε ευρύτερα γνωστό το είδος της επιβίωσης τρόμου, το οποίο είχε ήδη επηρεαστεί από προηγούμενες προσπάθειες όπως το "Sweet Home" (παιχνίδι πάλι της Capcom) και τη σειρά "Alone in the Dark".

Η σειρά έχει σημειώσει εμπορική και κριτική επιτυχία, κυρίως για τα πρώτα παιχνίδια της, αλλά και επιδοκιμασία για τα πιο πρόσφατα.

Στις 24 Ιανουαρίου του 2017 κυκλοφόρησε το "Resident Evil VII" και στις 25 Ιανουαρίου του 2019 το remake του "Resident Evil 2", με τον ίδιο τίτλο.
Ο Μεγάλος Ληστής

Η ταινία με τίτλο "Ο Μεγάλος Ληστής" είναι ιταλογαλλικής συμπαραγωγής κωμωδία, έτους 1980 και διάρκειας 106 λεπτών (Πρωτότυπος τίτλος: IL LADRONE)
Ιάκωβος Μιλεντίγιεβιτς - Αλιφιέρης

Ο Ιάκωβος Μιλεντίγιεβιτς - Αλιφιέρης είναι διεθνής εν ενεργεία καλαθοσφαιριστής που αγωνίζεται την περίοδο 2016-17 με τα χρώματα του Α.Σ.Ε. Δούκα στο πρωτάθλημα της Α2 κατηγορίας Ανδρών. Είναι Πρωταθλητής Ευρώπης (κατηγορία Εφήβων) καθώς διετέλεσε βασικό στέλεχος της ελληνικής ομάδας που κατέκτησε τον οικείο τίτλου του 2015, επικρατώντας στον μεγάλο τελικό της Τουρκίας (64-61).

Γεννημένος στις 11 Ιανουαρίου του 1997 και με ύψος 1,88 μ. μ. ο Ιάκωβος Μιλεντίγιεβιτς αγωνίζεται στις θέσεις της περιφέρειας (πλέι μέικερ ή πόιντ γκαρντ) με υψηλές επιδόσεις, ιδιαίτερα τα τελευταία χρόνια. Την αθλητική του σταδιοδρομία την άρχισε από τα Τμήματα Υποδομών της Νέας Περάμου, εν συνεχεία έπαιξε στα Μέγαρα και από εκεί μεταγράφηκε στο Αιγάλεω, όπου αγωνίσθηκε 10 συνεχή χρόνια (2005 - 2015) Το ρεκόρ του είναι 48 πόντοι τους οποίους σημείωσε σε αγώνα Γ΄ Εθνικής μεταξύ Αιγάλεω και Κάδμου Θηβών

Η αδελφή του, Έλενα Μιλεντίγιεβιτς - Αλιφιέρη είναι διεθνής βολεϊμπολίστρια (Εθνικής Κορασίδων)
Δημήτρης Χαριτόπουλος

Ο Δημήτρης Χαριτόπουλος (Αλεξάνδρεια Ημαθίας, 14 Νοεμβρίου 1983), είναι Έλληνας διεθνής καλαθοσφαιριστής. Έχει ύψος 2,07 μ. και αγωνίζεται στη θέση του πάουερ φόργουορντ και σέντερ για τον Άρη Θεσσαλονίκης.
Ελληνική Αρχαιολογική Υπηρεσία

Η Ελληνική Αρχαιολογική Υπηρεσία είναι κρατική υπηρεσία, η οποία τελεί υπό την αιγίδα του Υπουργείου Πολιτισμού, ενώ είναι υπεύθυνη για την εποπτεία του συνόλου των αρχαιολογικών ανασκαφών, των μουσείων, καθώς και του συνόλου της αρχαιολογικής κληρονομιάς της χώρας. 

Είναι η παλαιότερη τέτοιου είδους υπηρεσία στην Ευρώπη, καθώς ιδρύθηκε το 1833, αμέσως μετά τη δημιουργία του σύγχρονου κράτους της Ελλάδας.
Παλαμέντε Γκαττιλούζιο

Ο Παλαμέντε Γκαττιλούζιο, εξελληνισμένα Παλαμήδης Γατελούζος (π.1389 - 1455) ήταν κύριος της Αίνου (τώρα Enez) στη Θράκη. 

Ο Παλαμέντε ήταν υιός του Φραντσέσκο Β΄ Γκαττιλούζιο και μάλλον της Βαλεντίνας Ντόρια, ανιψιάς του Μανουήλ Β' Παλαιολόγου. 

Τα δύο μεγαλύτερα αδέλφια του Τζάκοπο και Ντορίνο ήταν ηγεμόνες της Λέσβου. Από τις αδελφές του η Ειρήνη παντρεύτηκε τον Ιωάννη Ζ' Παλαιολόγο, η Ελένη παντρεύτηκε τον Στέφανο Λαζάρεβιτς δεσπότη της Σερβίας και η Κατερίνα τον Πέτρο Γκριμάλντι βαρώνο του Μπουέιλ.

Ο Παλαμέντε διαδέχθηκε το 1409 τον μεγάλο θείο του Νικολό Α' Γκαττιλούζιο στην αυθεντία της Αίνου. Κατά τη διάρκεια της κυριαρχίας του η πόλη άκμασε, όπως δηλώνουν έξι επιγραφές από την περίοδο αυτή. Τότε οικοδομήθηκαν οι εκκλησίες της Χρυσοπηγής και του Αγ. Νικολάου στην πόλη. 

Απέκτησε και την κυριαρχία της Σαμοθράκης: ο Βουργουνδός περιηγητής Μπερτραντόν ντε λα Μπροκιέρ, που πέρασε από την Αίνο το 1433, τον αναφέρει ως κύριο της Αίνου και Σαμοθράκης στο βιβλίο "Το ταξίδι στους Αγίους Τόπους" που έγραψε για την σχεδιαζόμενη Σταυροφορία του Φιλίππου Γ' των Βαλουά, δούκα της Βουργουνδίας.

Όταν το 1455 απεβίωσε, ο δευτερότοκος υιός του Ντορίνο Β' κατέλαβε την εξουσία. Ο πρωτότοκος Τζιόρτζιο διαμαρτυρήθηκε χωρίς αποτέλεσμα, έτσι πήγε στον Μεχμέτ Β' που ήρθε με στρατό και στόλο. Όταν είδε ότι οι κάτοικοι ήταν δυσαρεστημένοι με τον Ντορίνο Β', κατέλαβε την Αίνο και τη Σαμοθράκη το 1456. Έτσι ο Ντορίνο Β' με την οικογένειά του πήγε στη Λέσβο και μετά εγκαταστάθηκε στη Νάξο, όπου δούκας ήταν ο πεθερός του Ιάκωβος Β' Κρίσπο.
Μπεατρίξ ντε Κουρτεναί

Η Μπεατρίξ ντε Κουρτεναί (αποβιώσασα μετά το 1245) ήταν Τιτουλάρια Κόμισσα της Έδεσσας και Κομητειακή Σύζυγος του Χένεμπεργκ ως σύζυγος του Όττο φον Μπότενλαουμπεν. Ήταν η μεγαλύτερη κόρη της Ανιές ντε Μιγί και του Ζοσλέν Γ΄ της Έδεσσας, ο οποίος και παραχώρησε τα κάστρα Νεφ και Τορόν στην Μπεατρίξ. Έλαβε το όνομά της από την μητέρα του Ζοσλέν.

Η Μπεατρίξ νυμφεύθηκε αρχικά τον Γουλιέλμο της Βαλένθια. Κατά το 1208, η Μπεατρίξ νυμφεύθηκε τον Όττο, με τον οποίο και απέκτησε δύο υιούς, τον Όττο και τον Χάινριχ.

Ο Όττο και η Μπεατρίξ ίδρυσαν το Μοναστήρι των Κιστερκιανών του Φράουενροτ το 1231, όπου και οι δυο τους ετάφησαν. Σύμφωνα με τον θρύλο, το πέπλο της Μπεατρίξ παρασύρθηκε από τον άνεμο όταν η ίδια και ο σύζυγός της πραγματοποιούσαν περίπατο στα περίχωρα του Κάστρου του Μπότενλαουμπεν, με την ίδια να υπόσχεται την ανέγερση μοναστηριού στην θέση όπου θα έπεφτε το πέπλο.
Μονή Βροντοχίου

Η Μονή Βροντοχίου είναι μοναστήρι στον Μυστρά της Ελλάδας. 

Ο ηγούμενος Παχώμιος ενσωμάτωσε εντός αυτού την μικρή εκκλησία της Παναγίας Οδηγήτριας, ή "Αφεντικού", η οποία και αποτέλεσε το καθολικό της μονής. Η εκκλησία ανακατασκευάστηκε και επαναλειτούργησε προς το 1310, με ορισμένους ιστορικούς να δίνουν ως πιθανότερη ημερομηνία το διάστημα μεταξύ 1308-1312 ως ημερομηνίες ανακατασκευής, ενώ άλλοι την περίοδο μεταξύ 1310-1322.
Γεώργιος Κλώντζας

Ο Γεώργιος Κλώντζας (1530-1608) ήταν σύγχρονος του Μιχαήλ Δαμασκηνού και κατά πάσα πιθανότητα εξίσου γνωστός ζωγράφος. Ένας μεγάλος αριθμός έργων του βρίσκεται στη Βενετία, στην Πάτμο, στο Σινά, στη Ζάκυνθο και αλλού. Έγινε διάσημος για τις φορητές εικόνες του -οι περισσότερες από τις οποίες είναι μικρογραφίες- και για τα τρίπτυχά του. Ο Γεώργιος Κλώντζας δημιούργησε ένα εντελώς προσωπικό ύφος που μόνο χαλαρά συνδεόταν με την παράδοση. Επηρέασε τους συγχρόνους του αλλά και ζωγράφους της επόμενης γενιάς όπως ο Θεόδωρος Πουλάκης και ο Ηλίας Μόσκος.
Ο Κλώντζας παίρνει ένα θέμα διαδεδομένο μόνο στη δυτική τέχνη, προσπαθώντας να το εντάξει στην ορθόδοξη παράδοση, γεγονός που δείχνει την ισχυρή προσωπικότητά του και τις μεγάλες του ικανότητες.
Ροβέρτος Β΄ της Νορμανδίας

Ο Ροβέρτος Β΄ της Νορμανδίας ("Robert III of Normandy", 1051 – 3 Φεβρουαρίου 1134) δούκας της Νορμανδίας (1087 - 1106) και διεκδικητής του θρόνου της Αγγλίας ήταν ο μεγαλύτερος γιος του Γουλιέλμου του Κατακτητή και της Ματθίλδης της Φλάνδρας. Αποκαλείτο "Curthose", δηλ. με τις κοντές περισκελίδες, για να ξεχωρίζει από τον πάππο του Ροβέρτο Α΄ τον "Μεγαλοπρεπή". Η βασιλεία του συνοδεύτηκε από έντονη εμφύλια σύγκρουση με τα μικρότερα αδέλφια του Γουλιέλμο Β΄ και Ερρίκο Α΄. Ο Ροβέρτος υποθήκευσε το δουκάτο της Νορμανδίας στον αδελφό του Γουλιέλμο για να χρηματοδοτήσει την Α΄ Σταυροφορία, στην οποία ήταν εξέχων στρατιωτικός αρχηγός. Η έντονη σύγκρουση με τον μικρότερο αδελφό του Ερρίκο τον οδήγησε στην απώλεια του δουκάτου της Νορμανδίας, το οποίο ενσωματώθηκε στο Αγγλικό στέμμα (1106), ενώ ο ίδιος φυλακίστηκε για το υπόλοιπο της ζωής του.
Ειρήνη Συρίκαινα

Η Ειρήνη Συρίκαινα ήταν η τρίτη σύζυγος του Μανουήλ Α΄ της Τραπεζούντας. Πιθανώς να πρόκειται για την ίδια Ειρήνη Συρίκαινα για την οποία ο Μιχαήλ Πανάρετος αναφέρει πως λιθοβολήθηκε μέχρι θανάτου τον Σεπτέμβριο του 1332, στην διάρκεια των εκκαθαρίσεων που ακολούθησαν την άνοδο στον θρόνο του Βασιλείου Μέγα Κομνηνού.
Ερβέ Λε Τελιέ

Ο Ερβέ Λε Τελιέ ("Hervé Le Tellier" ; 21 Απριλίου 1957) είναι Γάλλος συγγραφέας και γλωσσολόγος, μέλος της διεθνούς λογοτεχνικής ομάδας OULiPo (OUvroir de Litterature Potentielle, μεταφράζεται περίπου ως «εργαστήριο δυνητικής λογοτεχνίας»). Άλλα αξιοσημείωτα μέλη της είναι οι Ρεϊμόν Κενώ, Ζωρζ Περέκ, Ίταλο Καλβίνο, Ζακ Ρουμπώ, Ζαν Λεσκούρ και Χάρι Μάθιους.
Άντε Γκργκούρεβιτς

Ο Άντε Γκργκούρεβιτς, γεννημένος στις 13 Αυγούστου 1975 στο Σπλιτ της Κροατίας, είναι πρώην διεθνής επαγγελματίας καλαθοσφαιριστής. Έχει ύψος 2,00 μέτρα και αγωνιζόταν στην θέση του σμολ φόργουορντ.
Βαλτικοί Αγώνες Κλειστού Στίβου

Οι Βαλτικοί Αγώνες Κλειστού Στίβου (εσθονικά: "Balti maavõistlus", λετονικά: "Baltijas valstu sacensības", λιθουανικά: "Baltijos šalių mačas") ήταν διεθνείς αγώνες κλειστού στίβου για αθλητές των Βαλτικών χωρών οι οποίοι διοργανωνόταν ετησίως το Φεβρουάριο από την Εσθονική, τη Λετονική και τη Λιθουανική Ομοσπονδία Στίβου.

Η διοργάνωση πραγματοποιήθηκε για πρώτη φορά στη πόλη Πανεβεζίς της Λιθουανίας στις 25 με 26 Φεβρουαρίου του 1995 με την διεξαγωγή εικοσιπέντε αγωνισμάτων. Από τότε έλαβε χώρα άλλες έντεκα φορές μέχρι και την τελευταία διοργάνωση που διεξήχθη στο Κάουνας στη Λιθουανία στις 26 Φεβρουαρίου του 2006 με την συμμετοχή μόνο της Λετονίας και τη Λιθουανίας.

Από το 1995 έως το 2006 οι αγώνες φιλοξενήθηκαν επτά φορές στην Εσθονία και πέντε στη Λιθουανία, στις πόλεις Τάλιν (7), Κάουνας (3) και Πανεβεζίς (2). Μέχρι και το 2001 πραγματοποιούνταν σε δύο ημέρες όπου αυτό άλλαξε σε μία από το 2002 έως το 2006.

Στους Βαλτικούς αγώνες κλειστού στίβου υπήρχε ξεχωριστή βαθμολογία η οποία αναδείκνυε την πρωταθλήτρια χώρα συνολικά, των ανδρών και των γυναικών.

Μέχρι και την κατάργηση τους, οι Βαλτικοί αγώνες αποτελούσαν μία από τις δύο διεθνείς διοργανώσεις που αφορούσαν συγκεκριμένες γεωγραφικές περιοχές, η άλλη είναι οι Βαλκανικοί Αγώνες Κλειστού Στίβου για τις χώρες των Βαλκανίων που ξεκίνησαν δοκιμαστικά το 1991 και διεξάγονται μέχρι σήμερα. Μια άλλη διοργάνωση για ένα συγκεκριμένο σύνολο κρατών είναι οι Νορδικοί Αγώνες Κλειστού Στίβου που δημιουργήθηκε το 2011 και διεξάγεται αποκλειστικά για τις Νορδικές χώρες.

Κατά τη διάρκεια των αγώνων πραγματοποιούνταν κάθε φορά στο ίδιο μέρος, την προηγούμενη ημέρα οι Βαλτικοί Αγώνες Κλειστού Στίβου Νέων που υπάρχουν έως σήμερα και μαζί με τους Βαλτικούς Αγώνες Συνθέτων Αγωνισμάτων αποτελούν τις δύο διοργανώσεις κλειστού στίβου των Βαλτικών χωρών.
Εργαστήριο Ναυτικών Ερευνών των ΗΠΑ

Το Εργαστήριο Ναυτικών Ερευνών των ΗΠΑ (NRL) είναι εταιρικό ερευνητικό εργαστήριο του αμερικανικού Πολεμικού Ναυτικού και των Αμερικανών Πεζοναυτών που διεξάγει ευρεία επιστημονική και εφηρμοσμένη έρευνα με στόχο την κατασκευή πρωτοτύπων και την τεχνολογική ανάπτυξη. Ορισμένες από τις εξειδικεύσεις του συγκεκριμένου εργαστηρίου περιλαμβάνουν τη φυσική πλάσματος, φυσική διαστήματος, επιστήμη των υλικών και τον τακτικό ηλεκτρονικό πόλεμο. Το NRL είναι ένα από τα πρώτα κρατικά επιστημονικά εργαστήρια που ξεκίνησε το 1923 με εισήγηση του Τόμας Έντισον Τα έξοδα του συγκεκριμένου εργαστηρίου φθάνουν περίπου το ύψος του $1.1 δις ανά έτος.
Χρονίρ

Το συγκρότημα Χρονίρ δημιουργήθηκε στην Θεσσαλονίκη τον Μάρτιο του 2002 από τον Γιώργο Τιάκα. Αποτελεί συνέχεια του συγκροτήματος Εν λευκώ στους οποίους ο Γιώργος Τιάκας ήταν ο κύριος τραγουδοποιός τους και από την πλειοψηφία των μουσικών του εν λόγω συγκροτήματος (Τάσο Αναστασιάδη, Γιώργο Μαυρόπουλο, Δημήτρη Σαμαρά). Μετεξελίχθηκε σε τετραμελές σχήμα το 2003 με την εξής σύνθεση: Γιώργος Τιάκας -φωνή & κιθάρα, Γιώργος Μαυρόπουλος-Μπάσο, Παντελής Ατέσης-τύμπανα , Μάνος Κουντούρης-κιθάρα.Το 2007 στη θέση του ντραμερ έρχεται ο Χρήστος Γεωργίου , ο οποίος έιναι μέχρι σήμερα ο ντράμερ του συγκροτήματος , ενω ένα χρόνο αργότερα αναλαμβάνει χρέη κιθαρίστα ο Γιάννης μουχτσής που επίσης έιναι μέλος των Χρονιρ μέχρι και Σήμέρα.Από το συγκρότημα πέρασαν και οι : Απόστολος Κελεμπέκης-κιθάρα (2006-2008) και Παπαντωνίου βασίλης-μπάσσο (2013-2016). Η σημερινή σύνθεση έιναι: Γιώργος Τιάκας -φωνή , κιθάρα & guitar synth ,Γεροβασιλείου Τάσος-Μπάσο, Χρήστος Γεωργίου -τύμπανα , Γιάννης μουχτσής- κιθάρα.

Το όνομα του συγκροτήματος είναι εμπνευσμένο από βιβλίο φανταστικής λογοτεχνίας του Αργεντινού συγγραφέα : Χόρχε Λουίς Μπόρχες (1899-1986).
NGC 7510

Το NGC 7510 είναι ανοικτό σμήνος το οποίο απέχει περίπου 11.400 έτη φωτός από το Ηλιακό Σύστημα και βρίσκεται στον αστερισμό Κηφέως, πλησίον των ορίων του με την Κασσιόπη (αστερισμός). Το λαμπρότερο μέλος του είναι ένας γίγαντας αστέρας φασματικού τύπου B1.5 III. Το NGC 7510 αποτελεί τμήμα του σπειροειδούς βραχίονα του Περσέα, είναι τύπου (Trumpler) και η ηλικία του εκτιμάται στα δέκα εκατομμύρια χρόνια.
Ιωάννης Κομνηνός Δούκας

Ο Ιωάννης Κομνηνός Δούκας Άγγελος (απεβ. 1244) από τον Οίκο των Αγγέλων, Αυτοκράτορας της Θεσσαλονίκης (1237 - 1244) ήταν μεγαλύτερος γιος του Θεοδώρου Κομνηνού Δούκα Δεσπότη της Ηπείρου και αυτοκράτορα της Θεσσαλονίκης και της Μαρίας Πετραλίφαινας.
Τζίμινι Κρίκετ

Ο Τζίμινι Κρίκετ (αγγλικά: "Jiminy Cricket") είναι φανταστικός χαρακτήρας της Disney, βασισμένος στο «Ομιλόν Τριζόνι» (ιταλικά: "Il Grillo Parlante") της παιδικής νουβέλας του Κάρλο Κολόντι, "Οι Περιπέτειες του Πινόκιο". Και το δημιούργησε για την ταινία "Πινόκιο", το 1940. Ενώ στην αυθεντική ιστορία του Κολόντι, ο χαρακτήρας είναι δευτερεύων, στην ταινία της Disney έχει πρωταγωνιστικό ρόλο στο πλευρό του Πινόκιο και τον ακολουθεί στις περιπέτειές του. Επίσης, μετά από συζήτηση με τη Μπλε Νεράιδα, γίνεται και η συνείδηση του Πινόκιο. Αν και είναι τριζόνι τα χαρακτηριστικά του ταιριάζουν πιο πολύ σε ακρίδας. Μετά το ντεμπούτο του στην ταινία Πινόκιο του 1940, έγινε διάσημος χαρακτήρας της Disney, και έχει κάνει πολυάριθμες εμφανίσεις.
Δημήτριος Αγγελοδούκας

Ο Δημήτριος Αγγελοδούκας (1220 - μετά το 1246) ήταν ηγεμόνας της Θεσσαλονίκης ως δεσπότης μεταξύ 1244 - 1246. Ήταν μικρότερος γιος του Θεοδώρου Κομνηνού Δούκα και αυτοκράτορα της Θεσσαλονίκης και της Μαρίας Πετραλίφαινας.

Συμμετείχε με τον αδελφό του Ιωάννη Άγγελο στη Μάχη της Κλοκοτνίτσας, που έδωσε το 1230 ο πατέρας τους με τον Ιβάν Ασέν Β΄ της Βουλγαρίας. Ο Θεόδωρος νικήθηκε και αφού πιάστηκε αιχμάλωτος, φυλακίστηκε στη Βουλγαρία μαζί με τους γιους του και τυφλώθηκε. Ο Θεόδωρος συμφώνησε να δώσει την κόρη του Ειρήνη ως σύζυγο στον Ιβάν Β' και να ελευθερωθεί, πράγμα που έγινε το 1237, οπότε και επέστρεψε στη Θεσσαλονίκη με τους γιους του. Εκεί είχε αναλάβει διοικητής μετά την αιχμαλωσία του Θεόδωρου, ο αδελφός του Μανουήλ. Ο πολυπράγμων Θεόδωρος με τους γιους του προκάλεσαν στάση και εκτόπισαν τον Μανουήλ. Επειδή ο Θεόδωρος ήταν τυφλός, ανέλαβε διοικητής ο μεγαλύτερος γιος του Ιωάννης, που αυτοανακηρύχθηκε αυτοκράτορας, ενώ ο ίδιος αποσύρθηκε στα Βοδενά.

Όμως ο Μανουήλ επέστρεψε το 1239 με βοήθεια από τον Ιωάννη Γ' Βατάτζη της Νίκαιας, οπότε οι Θεόδωρος και Ιωάννης αναγκάστηκαν να συμβιβαστούν: στον Ιωάννη παραχωρήθηκε η Θεσσαλία. Όταν το 1241 ο Ιβάν Β' απεβίωσε και ο Ιωάννης έμεινε χωρίς σύμμαχο, ο αυτοκράτορας της Νίκαιας άδραξε την ευκαιρία: κάλεσε τον Θεόδωρο για συνομιλίες στη Νίκαια και εκεί τον συνέλαβε. Το 1242 τον πήρε μαζί με το στράτευμα του και βάδισε εναντίον της Θεσσαλονίκης. Εκεί τον έστειλε να πείσει τον υιό του Ιωάννη να δηλώσει υποτέλεια. Πράγματι ο Ιωάννης αναγνώρισε την υπεροχή του αυτοκράτορα της Νίκαιας και ο Ιωάννης Γ', αφού του απένειμε τον τίτλο του δεσπότη, επέστρεψε στη Νίκαια.

Δύο έτη αργότερα απεβίωσε ο Ιωάννης και ανέλαβε ο Δημήτριος δεσπότης Θεσσαλονίκης. Ο Δημήτριος ήταν 24 ετών και άπειρος, έτσι όταν το 1246 ο Ιωάννης Γ' Βατάτζης, πηγαίνοντας για την εκστρατεία του εναντίον της Βουλγαρίας στρατοπέδευσε κοντά στη Θεσσαλονίκη, ο δεσπότης δεν αντιστάθηκε: οι άρχοντες της πόλης τον συνέλαβαν και παρέδωσαν τη Θεσσαλονίκη στον αυτοκράτορα της Νίκαιας. Ο Δημήτριος εξορίστηκε στο φρούριο των Λεντιανών.
Γ.Α.Σ. Ιάλυσος

Ο Γ.Α.Σ. Ιάλυσος είναι αθλητικό σωματείο που δραστηριοποιείται στα αθλήματα του ποδοσφαίρου και της καλαθοσφαίρισης. Εδρεύει στα Τριάντα στο νησί της Ρόδου του νομού Δωδεκανήσου. Η ονομασία του παραπέμπει στο μυθικό ήρωα Ιάλυσο.

Το ποδοσφαιρικό τμήμα του συλλόγου είναι το πλέον επιτυχημένο. Αγωνίζεται στο γήπεδο «Οικονομίδειο». Αυτό το διάστημα μετέχει στο πρωτάθλημα της Football League.
Άσσος στο Χαρτί, Καψούρης στον Έρωτα

Η ταινία με τίτλο Άσσος στο Χαρτί, Καψούρης στον Έρωτα είναι Ιταλική κωμωδία, παραγωγής 1981, διάρκειας 90 λεπτών (Πρωτότυπος Ιταλικός τίτλος: "Asso").
Πυθαγόρας ο Λάκων

Ο Πυθαγόρας ο Λάκων (8ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε νικητής στο αγώνισμα του σταδίου το 716 π.Χ. κατά τους 16ους ολυμπιακούς αγώνες της αρχαιότητας. Υπήρξε ο πρώτος σταδιονίκης από τη Σπάρτη, αλλά η νίκη του δεν ήταν η πρώτη των Λακεδαιμονίων, διότι τέσσερα χρόνια νωρίτερα ο Άκανθος ο Λακεδαιμόνιος, επίσης από τη Σπάρτη, στέφθηκε νικητής στον δίαυλο και τον δόλιχο.

Σύμφωνα με τον Πλούταρχο, κατά το τρίτο έτος της 16ης Ολυμπιάδας, ο Νουμάς Πομπίλιος έγινε βασιλιάς των Ρωμαίων και σύναψε φιλία με τον ολυμπιονίκη Πυθαγόρα για να εισαγάγει σπαρτιατική επιρροή στην πρώιμη ρωμαϊκή κοινωνία.
Μελαινές

Οι Μελαινές ήταν αρχαία πόλη της Αρκαδίας, τα ίχνη της οποίας έχουν χαθεί.

Συνόρευε με την Ηραία και πιθανώς βρισκόταν στην περιοχή του σημερινού χωρίου Κακουραίικα του Δήμου Γορτυνίας του Νομού Αρκαδίας, ή του χωρίου Κοκκοράς, της ίδιας περιοχής.
Άρης Ραφτόπουλος

Ο Άρης Ραφτόπουλος (Σουέζ (Πορτ Τεουφίκ) Αιγύπτου, 1950 ή 1951 - Αθήνα, 2018) ήταν Έλληνας διεθνής καλαθοσφαιριστής και προπονητής μπάσκετ. Παράλληλα με τον αθλητισμό ήταν πτυχιούχος της Μαθηματικής Σχολής και των ΤΕΦΑΑ Έκανε σημαντική καριέρα στον Α.Ο. Παγκρατίου (αρχικά) και στον ΟΣΦΠ αγωνιζόμενος σαν περιφερειακός, ενώ ανέλαβε πολλές ομάδες σαν προπονητής, μετά το τέλος της αγωνιστικής του σταδιοδρομίας. Έχει 91 συμμετοχές στην Εθνική Ομάδα Ανδρών και 550 πόντους. Έπαιξε, επίσης, στον Ιωνικό Νικαίας. Απεβίωσε στις 5 Ιουνίου του 2018 από καρκίνο
Δημήτρης Λούκα Οικονόμου

Ο Δημήτρης Λούκα Οικονόμου είναι Κύπριος πρώην ποδοσφαιριστής, γεννήθηκε στο Παραλίμνι στις 6 Σεπτεμβρίου 1952.

Αγωνιζόταν σαν μέσος επιθετικός.

Από τις σημαντικότερες ποδοσφαιρικές φυσιογνωμίες της κωμόπολης του Παραλιμνίου της Κύπρου, ο Δημήτρης Λούκα Οικονόμου ή αλλιώς Κούδας, όπως πολλοί τον ονομάζανε, αγωνίστηκε για πρώτη φορά στο σύλλογο της Ένωσις Νέων Παραλιμνίου την περίοδο 1967-1968, σε ηλικία μόλις 15 χρονών. Ο Δημήτρης με πρώτη συμμετοχή του στο πρωτάθλημα Β' Κατηγορίας της ΚΟΠ, αποτέλεσε σημαντικός για το σύλλογο, αλλά καθώς η ομάδα ήταν το αδιαφιλονίκητο φαβορί για την άνοδο, δεν τα κατάφερε. Αυτό όμως έγινε κατορθωτό με τη μεγάλη βοήθεια του Δημήτρη την αμέσως επόμενη χρονιά(1968-1969), στο πρώτο ενιαίο Παγκύπριο πρωτάθλημα Β' Κατηγορίας, οπού με σύνολο 19 νίκες, 3 ισοπαλίες και μόνο 2 ήττες, η ομάδα ανεβαίνει πανηγυρικά στα μεγάλα σαλόνια στα οποία αγωνίζεται ανελλιπώς μέχρι και σήμερα.

Ο Δημήτρης Λούκα Οικονόμου από νωρίς έδειξε τις επιτελικές του ικανότητες, ενώ αποτέλεσε πολύ σημαντικός ποδοσφαιριστής της Ένωσης. Οι εξαιρετικές του επινοήσεις και το μυαλωμένο παίξιμο του, έκαναν πολλούς να του δώσουν το προσωνύμιο "Κούδας", λόγω της παρουσίας του Γιώργου Κούδα εκείνη την εποχή στον ΠΑΟΚ, ενός από τους μεγαλύτερους Έλληνες ποδοσφαιριστές.

Είναι από τους μοναδικούς ποδοσφαιριστές της Ένωσης, όπου συμμετείχε σε όλους τους τελικούς Κυπέλλου και ευρωπαικούς αγώνες(εκτός του κυπέλλου Ιντερτότο) που αγωνίστηκε η ομάδα. Αποτέλεσε βασικό στέλεχος της καλύτερης περιόδου της Ένωσης όλων των εποχών, της περιόδου 1974-1975, η οποία εκτός από φιναλίστ του Κυπέλλου και δευτεραθλήτρια Κύπρου, ανακηρύχθηκε ως η καλύτερη άμυνα της Ευρώπης εκείνης της ποδοσφαιρικής περιόδου, ενώ την ίδια περίοδο ο Δημήτρης σκόραρε 3 φορές στο πρωτάθλημα, πράγμα σπάνιο, αφού ενώ στην καριέρα του πρόσφερε δεκάδες ασσίστ, αλλά σπάνια έβλεπε ο ίδιος δίκτυα.

Από την περίοδο 1967-1968, μέχρι και την περίοδο 1974-1975 αγωνιζόταν στην Ένωση, ενώ την περίοδο 1975-1976 μεταγράφηκε παρέα με τον Δημήτρη Κύζα στον Παναθηναϊκό, έναντι αστρονομικού ποσού για τα δεδομένα της τότε εποχής. Με τον Παναθηναϊκό αγωνίστηκε δύο χρόνια στην Α' Εθνική κατηγορία, μέχρι και την περίοδο 1976-1977. Στη συνέχεια, την περίοδο 1977-1978 αγωνίστηκε για ένα χρόνο στην Προοδευτική στη Β' Εθνική κατηγορία, καθώς την επόμενη περίοδο(1978-1979) επέστρεψε στην Ένωση Νέων Παραλιμνίου, όπου και παρέμεινε μέχρι και το 1985 που έκλεισε την ποδοσφαιρική καριέρα του.

Συνολικά αγωνίστηκε 19 χρόνια στην καριέρα του, τα 16 εκ των οποίων ήταν με την Ένωση Νέων Παραλιμνίου, 2 με τον Παναθηναϊκό και 1 με την Προοδευτική.

Ο Δημήτρης ελάχιστα ασχολήθηκε με την προπονητική, καθώς διετέλεσε αρκετά χρόνια διοικητικός σύμβουλος της Ένωσης Νέων Παραλιμνίου.
Μοναστήρι του Αγίου Θαδδαίου

thumb|right|225px|Η τοποθεσία όπου βρίσκεται το μοναστήρι του Αγίου Θαδδαίου στο Ιράν
Το Μοναστήρι του Αγίου Θαδδαίου (στην αρμενική γλώσσα Սուրբ Թադէոսի վանք – Surb Tadeosi vank', στην περσική γλώσσα کلیسای سن تادئوس‎‎ –Kelisā ye San Tādeus) βρίσκεται στο βορειοδυτικό Ιράν, στην επαρχία του Δυτικού Αζερμπαϊτζάν, 20 χιλιόμετρα από την πόλη Μακού (Maku).

Μεγάλο τμήμα του οικοδομήματος που υπάρχει σήμερα χρονολογείται από το 1811, όταν ο πρίγκιπας Αμπάς Μίρζα (Abbas Mirza), της δυναστείας Καζάρ, προχώρησε στην ανακαίνιση του μοναστηριού. Ο Ηγούμενος της μονής Συμεών πρόσθεσε τον νάρθηκα. Οι προσθήκες του 19ου αιώνα είναι από σκαλιστό ψαμμίτη. Τα πιο παλιά τμήματα της εκκλησίας είναι κατασκευασμένα από μαύρη και άσπρη πέτρα, για αυτό η εκκλησία στα τούρκικα ονομάζεται και Qara Kilse (Μαύρη Εκκλησία) (στα αζέρικα: Qara Kilsə; στα περσικά: Qare Kelisā – قره‌ کلیسا‎‎).

Σύμφωνα με τον θρύλο στο σημείο όπου είναι χτισμένο σήμερα το μοναστήρι, είχε χτιστεί το 68 μ.Χ. μια εκκλησία αφιερωμένη στον Άγιο Απόστολο Θαδδαίο. Η εκκλησία αυτή ξαναχτίστηκε το 1329, αφού είχε πάθει ζημιές από σεισμό δέκα χρόνια πριν.

Το 2008 το Μοναστήρι του Αγίου Θαδδαίου συμπεριλήφθηκε στον κατάλογο των Μνημείων Παγκόσμιας Κληρονομιάς της Ουνέσκο, μαζί με άλλα δύο αρμενικά μνημεία που βρίσκονται στην περιοχή: το Μοναστήρι του Αγίου Στεφάνου και το Παρεκκλήσιο Τζορτζόρ (Dzordzor).
Αναστάσιος Μεγαλομύστακας

Ο Αναστάσιος Μεγαλομύστακας (Σέρρες, 1988) είναι Έλληνας ελεύθερος επαγγελματίας (συνιδιοκτήτης βρεφονηπιακού σταθμού) και πολιτικός. Εξελέγη βουλευτής του Ελληνικού Κοινοβουλίου την περίοδο 2015 - 2019, ενώ ήταν ο νεότερος σε ηλικία βουλευτής στην σύνθεση της τότε βουλής. Έλκει την καταγωγή του από το Κάτω Μετόχι Σερρών.
Endorama

Endorama είναι ο τίτλος του ένατου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 20 Απριλίου 1999 μέσω της δισκογραφικής εταιρείας "Drakkar Records".

Η προ-παραγωγή του δίσκου πραγματοποιήθηκε στα "KKS Studios" του Έσσεν και τα "Mohrmann Studios" του Μπόχουμ, ενώ η ηχογράφηση του ξεκίνησε στις 26 Οκτωβρίου 1998 και ολοκληρώθηκε στις 18 Ιανουαρίου 1999 στα "Powerplay Studios & Hithead Studios" της Ζυρίχης και τα "Principal Studios" του Μύνστερ.

Στο ομώνυμο κομμάτι του δίσκου, έκανε γκεστ φωνητικά ο Τίλο Βολφ των Lacrimosa και γενικότερα το "Endorama" υπήρξε το πιο πειραματικό άλμπουμ των Kreator, με εμφανείς gothic και ambient επιρροές.

Οι κριτικές για το άλμπουμ υπήρξαν μέτριες, με το "Allmusic" να το βαθμολογεί με 2,5 / 5 αστέρια, το "Sputnik Music" με μέσο όρο βαθμολογιών 2,5 / 5 και το "Metal Archives" 71%.
Στόουκλι Καρμάικλ

Ο Στόουκλι Καρμάικλ ("Stokely Carmichael", 29 Ιουνίου 1941 - 15 Νοεμβρίου 1998) ήταν ακτιβιστής από το Τρινιντάντ και Τομπάγκο που δραστηριοποιήθηκε στο κίνημα για τα πολιτικά δικαιώματα τη δεκαετία του 1960 και, αργότερα, στον παγκόσμιο Παναφρικανισμό.

Θεωρείται πατέρας του συνθήματος της «Mαύρης Δύναμης» και θεμελιωτής τη θεωρίας του «θεσμικού ρατσισμού» στις H.Π.A., θύματα του οποίου είναι οι μαύροι. 

Το 1966 η βία των λευκών ρατσιστών οδήγησε σε ριζοσπαστικοποίηση και των μαύρων. Ο 25χρονος τότε ηγέτης των φοιτητών Στόουκλι Καρμάικλ λάνσαρε τον όρο "Black Power" -"Μαύρη Δύναμη" αλλά και "Μαύρη Εξουσία"- και προπαγάνδιζε την ίδρυση ενός κόμματος αποκλειστικά των μαύρων, υποστηρίζοντας επιπλέον οικονομικό και πολιτικό μποϊκοτάζ εναντίον των λευκών.

Το 1968, ο Στόουκλι Καρμάικλ, ο οποίος βρισκόταν μόνιμα στο στόχαστρο των διωκτικών αρχών, παντρεύτηκε τη Μίριαμ Μακέμπα.

Η Αμερικανίδα πολιτικός Κοντολίζα Ράις έχει πει πως ο πατέρας της ήταν φίλος με τον ριζοσπάστη ακτιβιστή Στόουκλι Κάρμαικλ, πως τον κάλεσε σπίτι και πως διάφοροι θα μπορούσαν να της επιτεθούν για την τυχαία γνωριμία της με ένα κομμουνιστή και ταραξία.

Ο Στόουκλι Καρμάικλ εμφανίζεται στο ντοκιμαντέρ "The Black Power Mixtape 1967-1975" (2011). Με σπάνιο υλικό που τράβηξαν Σουηδοί ρεπόρτερ της τηλεόρασης στην περίοδο 1967-1975, με φωτογραφίες, συνεντεύξεις και συναντήσεις με ακτιβιστές και άλλα πρόσωπα που είχαν παίξει ρόλο στο κίνημα για πολιτικά δικαιώματα, ο Γκόραν Ολσον περιφέρει τον θεατή σε διάφορα μέρη της Αμερικής, για να παρουσιάσει την πορεία του Κινήματος της Μαύρης Δύναμης. Η ταινία καλύπτει μερικά από τα πιο σημαντικά γεγονότα στην ιστορία των αγώνων αυτών, όπως τις ομιλίες του Στόουκλι Καρμάικλ για τους αγώνες των μαύρων στις Η.Π.Α., στη Στοκχόλμη και στη συνέχεια σε άλλες ευρωπαϊκές πόλεις. Το ντοκιμαντέρ κινείται βάσει μαρτυριών και αυθεντικών συνεντεύξεων από ακτιβιστές της εποχής, όπως η Κάθλιν Κλίβερ, ο Στόουκλι Καρμάικλ και η Άντζελα Ντέιβις στην κορυφαία σκηνή της ταινίας όπου με πολύ απλά λόγια εξηγεί πόσο δύσκολο ήταν κάποτε να είναι κανείς μαύρος στην Αμερική.
Άγγελος Λασκαρίδης

Ο Άγγελος Λασκαρίδης (1923 - 12 Δεκεμβρίου 2000) ήταν Έλληνας δασολόγος, αντιστασιακός και πολιτικός της Αριστεράς από την Ποταμιά της Θάσου.
Λεώφρων

Ο Λεώφρων ή Λεόφρων ήταν γιος του Αναξίλαου, τυράννου του Ρηγίου και της Μεσσήνης. Σύμφωνα με τον Διονύσιο τον Αλικαρνασσεύς, διαδέχθηκε τον πατέρα του στην εξουσία.
Μανουήλ Κομνηνός Δούκας

Ο Μανουήλ Κομνηνός Δούκας ή Μανουήλ Άγγελος (1187 - 1241) ήταν Αυτοκράτορας της Θεσσαλονίκης (1230 - 1237) και μετά την εκθρόνιση του από τον αδελφό του Θεόδωρο Κομνηνό Δούκα έγινε Κυβερνήτης της Θεσσαλίας (1239 - 1241). Ο Μανουήλ Κομνηνός Δούκας ήταν μικρότερος γιος του Σεβαστοκράτορος Ιωάννη Δούκα και της δεύτερης συζύγου του Ζωής Δούκαινας. 

Οι παππούδες του ήταν ο Κωνσταντίνος Άγγελος και η Θεοδώρα Κομνηνή κόρη του Αλεξίου Α΄ Κομνηνού του πρώτου Βυζαντινού αυτοκράτορα από την Δυναστεία των Κομνηνών. Οι αυτοκράτορες Ισαάκιος Β΄ Άγγελος και Αλέξιος Γ´ Άγγελος ήταν πρώτα του ξαδέλφια γιοι του θείου του Ανδρόνικου Άγγελου. Ο ιδρυτής του Δεσποτάτου της Ηπείρου Μιχαήλ Α΄ Κομνηνός Δούκας ήταν μεγαλύτερος ετεροθαλής αδελφός του, μεγαλύτεροι αδελφοί του ήταν ο Κωνσταντίνος Κομνηνός Δούκας και ο Θεόδωρος Κομνηνός Δούκας. 
Παντρεύτηκε μια από τις αδελφές του μεγάλου Σέρβου πρίγκιπα Στέφανου του Πρωτόστεπτου.
Καρλ Ότφριντ Μύλλερ

O Καρλ Ότφριντ Μύλλερ (γερμανικά: "Karl Otfried Müller", 28 Αυγούστου 1797 – 1 Αυγούστου 1840) ή εκλατινισμένα ως Κάρολους Μύλλερ, ο Σιλέσιος ("Carolus Müller Silecius"), ήταν Γερμανός λόγιος και κλασικιστής, ο οποίος εισήγαγε τη σύγχρονη μελέτη της ελληνικής μυθολογίας.
Γιώργος Ντάσης

Ο Γιώργος Ντάσης είναι ο 31ος Πρόεδρος της Ευρωπαϊκής Οικονομικής και Κοινωνικής Επιτροπής (ΕΟΚΕ). Προερχόμενος από τις συνδικαλιστικές οργανώσεις της Ελλάδας και του Βελγίου, εξελέγη Πρόεδρος στις 7 Οκτωβρίου του 2015 κατά τη διάρκεια της τακτικής Ολομέλειας της ΕΟΚΕ, με συντριπτική πλειοψηφία . Η θητεία του διαρκεί 2,5 χρόνια (2015-2018).
Βλαδίμηρος Κυριακίδης

Ο Βλαδίμηρος Κυριακίδης (Θεσσαλονίκη, 26 Ιουνίου 1962) είναι Έλληνας ηθοποιός και σκηνοθέτης του κινηματογράφου, της τηλεόρασης και του θεάτρου.
Βλαντιμίρ Πέτροβιτς

Ο Βλαντιμίρ Πέτροβιτς, γεννημένος στις 27 Ιανουαρίου 1977 στο Βελιγράδι της Σερβίας, είναι παλαίμαχος επαγγελματίας καλαθοσφαιριστής, ο οποίος αγωνιζόταν ως σμολ φόργουορντ.
Οι τεμπέληδες της εύφορης κοιλάδας

Το Οι τεμπέληδες της εύφορης κοιλάδας είναι ελληνική ταινία του 1978 σε σκηνοθεσία και σενάριο του Νίκου Παναγιωτόπουλου. Πρωταγωνιστούν οι Όλγα Καρλάτου, Βασίλης Διαμαντόπουλος και Δημήτρης Πουλικάκος.
Μπερενγκέρ ντε Παλού Β΄

Ο Μπερενγκέρ ντε Παλού Β΄, αναπαριστάμενος με τη [[μίτρα]] επί της κεφαλής του και τον θυρεό της Επισκοπής της Βαρκελώνης επάνω στους αντιβραχίονες της πουκαμίσας του, ευρισκόμενος στα δεξιά του Ιακώβου Α΄ σε μία στρατιωτικού περιεχομένου αναπαράσταση των [[τοιχογραφίες της κατάκτησης της Μαγιόρκα|τοιχογραφιών της κατάκτησης της Μαγιόρκα]].
Ο Μπερενγκέρ ντε Παλού Β΄ (θάν. Βαρκελώνη, 1241) ήταν Επίσκοπος της Βαρκελώνης από το 1212 έως το 1241.
Ο Αρχοντοχωριάτης

Ο Αρχοντοχωριάτης (πρωτότυπος τίτλος στα ), γράφτηκε το 1670 από τον Γάλλο συγγραφέα Μολιέρο. Είναι έργο που έχει βαθύ μήνυμα για την αληθινή έννοια της ευγενικής καταγωγής. Γενικά ο Αρχοντοχωριάτης δεν συμπεριλαμβάνεται στα σημαντικότερα έργα του Μολιέρου. Τον συγκαταλέγουν σε ένα είδος πιο ελαφρό, στις κωμωδίες με μπαλέτο και στις φάρσες. Είναι έργο σε 5 πράξεις.
Παρεκκλήσι του Τζορτζόρ

Το Παρεκκλήσι του Τζορτζόρ (στα αρμενικά:Ծոր Ծորի Սուրբ Աստվածածնի մատուռ) βρίσκεται στην επαρχία Μακού, στην περιφέρεια του Δυτικού Αζερμπαϊτζάν, στο βορειοδυτικό Ιράν.

Το παρεκκλήσιο ήταν τμήμα ενός μοναστηριού που υπήρχε στην περιοχή και το οποίο άκμασε κατά το 14ο αιώνα. Στις αρχές του 17ου αιώνα το μοναστήρι εγκαταλείφθηκε, όταν ο Shah Abbas I αποφάσισε να εκδιώξει τους Αρμένιους που έμεναν στην περιοχή, και στη συνέχεια καταστράφηκε. Από αυτό το μοναστήρι διασώθηκε μόνο το Παρεκκλήσι του Τζορτζόρ.

Το 1987 -1988, ύστερα από συμφωνία των ιρανικών αρχών με την Αρμενική Αποστολική Εκκλησία, το παρεκκλήσιο μετακινήθηκε 600 μέτρα για να να κατασκευαστεί το φράγμα στον ποταμό Ζανγκμάρ (Zangmar).

Το 2008 το παρεκκλήσιο του Τζορτζόρ συμπεριλήφθηκε στον Κατάλογο Μνημείων Παγκόσμιας Κληρονομιάς της Ουνέσκο, μαζί με το Μοναστήρι του Αγίου Θαδδαίου και το Μοναστήρι του Αγίου Στεφάνου, που βρίσκονται στην ίδια περιοχή.
Ντενγκισμός

Ντενγκισμός είναι μια σειρά από πολιτικές και οικονομικές θεωρίες και τακτικές βασισμένες στην σκέψη του Κινέζου κομμουνιστή ηγέτη Ντενγκ Σιαοπίνγκ.
Γκουάνγκτζου

Το Γκουάνγκτζου είναι η έκτη μεγαλύτερη πόλη της Νότιας Κορέας. Η πόλη έχει 1.477.780 κατοίκους, σύμφωνα με την απογραφή του 2014.
Αντρέα Ματσόν

Ο Αντρέα Ματσόν είναι Ιταλός προπονητής καλαθοσφαίρισης, γεννημένος στις 23 Φεβρουαρίου 1966.
Σόνγκναμ

Το Σόνγκναμ είναι η δεύτερη μεγαλύτερη πόλη της Επαρχίας Γκιόνγκι, δηλαδή το Γκιόνγκι-ντο της Νότιας Κορέας μετά το Σούουον. Η πόλη έχει 994.271 κατοίκους, σύμφωνα με την απογραφή του 2012.
Ούλσαν

<br>

Το Ούλσαν (Ulsan, Χάνγκουλ: 울산광역시) είναι μία πόλη της Νότιας Κορέας. Έχει 1.163.690 κατοίκους η πόλη, σύμφωνα με την απογραφή του 2014.
Χαβιέρ Πέρες ντε Κουέγιαρ

Ο Χαβιέρ Φελίπε Ρικάρδο Πέρεθ δε Κουέγιαρ υ δε λα Γ(ě)ρρα ("Javier Felipe Ricardo Pérez de Cuéllar y de la Guerra", 19 Ιανουαρίου 1920 – 4 Μαρτίου 2020) ήταν Περουβιανός διπλωμάτης και πολιτικός, που υπηρέτησε ως Γενικός Γραμματέας του Οργανισμού Ηνωμένων Εθνών, ο πέμπτος στην ιστορία του, από την 1η Ιανουαρίου 1982 μέχρι τις 31 Δεκεμβρίου 1991. Στα επόμενα χρόνια υπήρξε υποψήφιος για την προεδρία του Περού και, για μερικούς μήνες πρωθυπουργός και υπουργός εξωτερικών της χώρας.

Ο Χαβιέρ Πέρες ντε Κουέγιαρ γεννήθηκε στη Λίμα του Περού. Σπούδασε στο Κολέγιο του Αγίου Αυγουστίνου της πόλεως και στη συνέχεια στο Ποντιφίκειο Καθολικό Πανεπιστήμιο του Περού.
Λύγδαμις ο Συρακούσιος

Ο Λύγδαμις ο Συρακούσιος (7ος αιώνας π.Χ.) ήταν αρχαίος Έλληνας ολυμπιονίκης με καταγωγή από τις Συρακούσες ο οποίος στέφθηκε ολυμπιονίκης στο αγώνισμα του παγκράτιου κατά τους 33ους (648 π.Χ.) ολυμπιακούς αγώνες της αρχαιότητας, όταν το παγκράτιο διοργανώθηκε για πρώτη φορά σύμφωνα με τον ιστορικό του 2ου αιώνα μ.Χ. Παυσανία. Αναφέρεται επίσης πως διέθετε γιγαντιαίο σωματικό μέγεθος και πως μπορούσε να διανύσει την έκταση του σταδίου με μόλις 600 βήματα, κατά την μαρτυρία του ιστορικού του 2ου αιώνα μ.Χ. Ευσέβιου της Καισαρείας. Μετά τον θάνατο του θάφτηκε κοντά στο λατομείο των Συρακουσών.
Σέξυ Σοφερίνα

H ταινία με τίτλο Σέξυ Σοφερίνα Ιταλικής παραγωγής, έτους 1977, κωμωδία, διάρκειας 89 λεπτών (Πρωτότυπος τίλος: Taxi Girl).
Ρόμπι Μπένσον

Ο Ρόμπιν Ντέιβιντ Σιγκάλ (αγγλικά: "Robby Benson", 21 Ιανουαρίου 1956 - ) (γνωστός ως Ρόμπι Μπένσον) είναι Αμερικανός ηθοποιός, τραγουδιστής, σκηνοθέτης και δάσκαλος. Περισσότερο γνωστός είναι για τον ρόλο του στην ταινία της Disney, "Η Πεντάμορφη και το Τέρας", στον ρόλο του Τέρατος.

Γεννήθηκε στο Ντάλας, και καταγόταν από εβραϊκή οικογένεια. Η μητέρα του ήταν η Φρέντα Ανν μία ηθοποιός και τραγουδίστρια, και ο πατέρας του Τζέρι Σιγκάλ, ο οποίος ήταν συγγραφέας. Ο Μπένσον μεγάλωσε στη Νέα Υόρκη και άλλαξε όνομα από την ηλικία των 10.

Ο Μπένσον έκανε το κινηματογραφικό του ντεμπούτο το 1967, σε την ταινία "Περίμενε Μέχρι Να Νυχτώσει", στην οποία όμως δεν έχει credit. Ακολούθως, το 1970 έκανε και το ντεμπούτο το στο Μπρόντγουεϊ, με το "The Rothschilds". Επίσης, έχει υπάρξει καθηγητής σε τρία πανεπιστήμια: Πανεπιστήμιο της Νέας Υόρκης, Πανεπιστήμιο του Γιούτα και, τέλος, Πανεπιστήμιο Νότιας Καρολίνα.
Η Ερωμένη κάτω από το κρεβάτι

H ταινία με τίτλο Η Ερωμένη κάτω από το κρεβάτι είναι Ιταλικής παραγωγής, έτους 1981, διάρκειας 94 λεπτών, κωμωδία. (Πρωτότυπος Ιταλικός τίτλος: "CORNETTI ALLA CREMA").
Σωματείο Υποστήριξης Διεμφυλικών

Το Σωματείο Υποστήριξης Διεμφυλικών (ΣΥΔ) είναι ελληνική ΛΟΑΤΚΙ ακτιβιστική οργάνωση με έδρα την Αθήνα. Εστιάζει στα δικαιώματα των διαφυλικών και διεμφυλικών ατόμων (τραβεστί, παρενδυτικών ανδρών και γυναικών, τρανσέξουαλ, ερμαφρόδιτων και μεσοφυλικών ατόμων).
Πέιτζ Ο'Χάρα

H Πέιτζ Ο'Χάρα (αγγλικά: "Paige O'Hara", 10 Μαΐου 1956 - ) είναι Αμερικανίδα ηθοποιός, τραγουδίστρια και ζωγράφος. Η υποκριτική της καριέρα ξεκίνησε το 1982 στο Μπρόντγουεϊ, στο έργο "Show Boat". Το 1991, έκανε και το ντεμπούτο της στον κινηματογράφο, στον ρόλο της Μπελ, στην ταινία "Η Πεντάμορφη και το Τέρας". Με τις κριτικές να είναι ευνοϊκές σε αυτόν της τον ρόλο, η Ο'Χάρα, συνέχισε να ερμηνεύει τον χαρακτήρα και στις δύο επόμενες κυκλοφορίες της Disney: "Η Πεντάμορφη και το Τέρας 2: Τα μαγεμένα Χριστούγεννα" και "Η Πεντάμορφη και το Τέρας: Ο θαυμαστός κόσμος της Μπελ", τα οποία κυκλοφόρησαν απευθείας-σε-βίντεο.

Το 2011 συμπεριλήφθηκε στη λίστα της Disney, Disney Legends. Ενώ το ίδιο έτος σταμάτησαν οι εμφανίσεις της ως Μπελ, καθώς η φωνή της είχε αλλάξει αρκετά, μετά από 20 χρόνια. Ωστόσο, συνεχίζει να ζωγραφίζει την Μπελ για την Disney, όπως επίσης και εμφανίσεις για την προώθηση προϊόντων της εταιρείας.
Αντήνωρ ο Μιλήσιος

Ο Αντήνωρ ο Μιλήσιος (4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μίλητο, ο οποίος στέφθηκε νικητής στο αγώνισμα του παγκράτιου κατά τους 118ους (308 π.Χ.) ολυμπιακούς αγώνες της αρχαιότητας. Αναφέρεται επίσης πως υπήρξε περιοδονίκης με παράλληλες νίκες στα Πύθια, Νέμεα και Ίσθμια, ενώ αργότερα έγινε επίτιμος πολίτης των Αθηνών.

Ο κωμικός ποιητής Μάχων ανέφερε πως είχε διατηρούσε σχέση με την εταίρα Μανία, κατά την ίδια περίοδο με τον ολυμπιονίκη Λεοντίσκο.
Ιωάννης Μεϊμαράκης

Ο Ιωάννης Μεϊμαράκης (1911 - 10 Σεπτεμβρίου 1992), του Ευαγγέλου, ήταν Έλληνας δικηγόρος και πολιτικός.
Ρίτσαρντ Γουάιτ

Ο Ρίτσαρντ Γουάιτ (αγγλικά: "Richard White", 4 9 1955 - ) είναι Αμερικανός ηθοποιός, τραγουδιστής της όπερας, και ηθοποιός φωνής, περισσότερο γνωστός ως ο Γκαστόν στην ταινία κινουμένων σχεδίων "Η Πεντάμορφη και το Τέρας" αλλά και για την τηλεοπτική σειρά "Disney's House of Mouse". Εκτός από αυτά έχει παίξει και στο Μπρόντγουεϊ.
Ζαν-Μαρί Λεπρένς ντε Μπωμόν

Η Ζαν-Μαρί Λεπρένς ντε Μπωμόν (γαλλικά: "Jeanne-Marie Leprince de Beaumont", 26 Απριλίου 1711 – 8 Σεπτεμβρίου 1780), ήταν Γαλλίδα συγγραφέας, περισσότερο γνωστή για το μυθιστόρημά της "Η Πεντάμορφη και το Τέρας".
Αντώνιος Κακαράς

Ο Αντώνιος Κακαράς (12 Ιουνίου 1896 - 11 Ιουνίου 1967) του Μιχαήλ, ήταν Έλληνας ιατρός και πολιτικός, ο οποίος υπηρέτησε ως βουλευτής στην εκλογική περιφέρεια Εύβοιας.
Η Δασκάλα Πάει στο Κολέγιο

"Η Δασκάλα Πάει στο Κολέγιο" είναι ταινία ιταλογαλλικής παραγωγής, έτους 1978, κωμωδία, διάρκειας 87 λεπτών (ιταλικά: "L’insegnate va in Collegio").
Η Φωλιά με τις Τρελές

Η ταινία με τίτλο Η Φωλιά με τις Τρελές, είναι παραγωγής Δυτικής Γερμανίας, έτους 1969 και κωμωδία (Πρωτότυπος Ιταλικός τίτλος: "Desideri Voglie Pazze di Tre Insaziabili Ragazze").
Το μυστήριο της Μαύρης Γάτας

Το μυστήριο της Μαύρης Γάτας (πρωτότυπος Ιταλικός τίτλος: "Il tuo vizio è una stanza chiusa e solo io ne ho la chiave") είναι κινηματογραφική ταινία ιταλικής παραγωγής, έτους 1972, θρίλερ, διάρκειας 93 λεπτών.
Χάνγκουλ

Το κορεατικό αλφάβητο ή Χάνγκουλ (한글, , στη Νότια Κορέα) ή Τζόσονγκουλ/Τζόσον Μούντσα (στη Βόρεια Κορέα) είναι το σύστημα γραφής που αναπτύχθηκε το 1443 από τον Σέτζονγκ τον Μέγα, και χρησιμοποιείται για τη γραφή της κορεατικής γλώσσας, από τον 15ο αιώνα.

Είναι το επίσημο σύστημα γραφής της Βόρειας Κορέας και της Νότιας Κορέας. Είναι συνεπίσημο στον Κορεατικό Αυτόνομο Νομό Γιάνμπιαν και στην Κορεατική Αυτόνομη Κομητεία Τσανγκμπάι στην επαρχία Τζιλίν της Κίνας. Συχνά χρησιμοποιείται για να γράψει τη γλώσσα Τσία-Τσία που ομιλείται κοντά στην πόλη Μπάου-Μπάου της Ινδονησίας.

Το αλφάβητο αποτελείται από 14 σύμφωνα και 10 φωνήεντα. Τα γράμματά του ομαδοποιούνται σε συλλαβικά μπλοκ, κάθετα και οριζόντια. Για παράδειγμα, η κορεατική λέξη για τη "μέλισσα" γράφεται ως 꿀벌 και όχι ㄲ ㅜ ㄹㅂㅓㄹ. Καθώς συνδυάζει τα χαρακτηριστικά των αλφαβητικών και συλλαβικών συστημάτων γραφής, έχει περιγραφεί ως "αλφαβητικό συλλαβάριο" από ορισμένους γλωσσολόγους. Όπως και στην παραδοσιακή κινεζική γραφή, τα κορεατικά κείμενα γράφονταν παραδοσιακά από πάνω προς τα κάτω, από τα δεξιά προς τα αριστερά και περιστασιακά γράφονται με αυτόν τον τρόπο για λόγους κομψότητας. Σήμερα γράφεται συνήθως από τα αριστερά προς τα δεξιά με κενά μεταξύ των λέξεων και η στίξη είναι δυτικού τύπου.

Μερικοί γλωσσολόγοι το θεωρούν ως το πιο λογικό σύστημα γραφής στον κόσμο, εν μέρει επειδή τα σχήματα των συμφώνων μιμούνται τα σχήματα του στόματος του ομιλητή όταν προφέρει κάθε σύμφωνο.
Κλας Γιόρεν Άντερσον

Ο Κλας Γιόρεν Άντερσον (Claes Göran Andersson, 1951) είναι Σουηδός καθηγητής στο Ελβετικό Ομοσπονδιακό Ινστιτούτο Τεχνολογίας στη Ζυρίχη, Ελβετία. Έχει τον τίτλο του Καθηγητή Συστημάτων Ηλεκτρικής Ενέργειας στο τμήμα Τεχνολογίας της Πληροφορικής και Ηλεκτρολόγων Μηχανικών από το 2000.
Ντέιβιντ Όγκντεν Στιρς

Ο Ντέιβιντ Όγκντεν Στιρς (αγγλικά: "David Ogden Stiers", 31 Οκτωβρίου 1942 - 3 Μαρτίου 2018 ) ήταν Αμερικανός ηθοποιός, ηθοποιός μεταγλωττίσεων και μουσικός. Γεννήθηκε στην Πιόρια του Ιλινόι και ήταν γιος της Μάργκαρετ Ελίζαμπεθ και του Κένεθ Τρούμαν Στιρς. Φοίτησε στο σχολείο "Urbana High School", την ίδια εποχή με τον Αμερικανό κριτικό κινηματογράφου, Ρότζερ Ίμπερτ. Αργότερα μετακόμισε στο Όρεγκον, όπου φοίτησε στο "North Eugene High School", ενώ παρακολούθησε και μαθήματα στο Πανεπιστήμιο του Όρεγκον. 

Την πρώτη του εμφάνιση στο Μπρόντγουεϊ την έκανε στο έργο "The Magic Show", το 1974. Επίσης εμφανίστηκε στο πρώτο επεισόδιο της αμερικανικής τηλεοπτικής σειράς "Οι Άγγελοι του Τσάρλι".Το 1977 έπαιξε στη σειρά "M*A*S*H", όπου εκεί έλαβε αρκετή φήμη, και προτάθηκε δις για το βραβείο Emmy. Ωστόσο, έχει δώσει και τη φωνή του σε πολλές ταινίες αλλά και στην τηλεόραση. Η πρώτη του εμφάνιση ως ηθοποιός φωνής ήταν στην ταινία του Τζορτζ Λούκας "THX 1138". Ενώ έκανε και μερικές φωνές σε ταινίες της Disney, μεταξύ των οποίων, στο "Η Πεντάμορφη και το Τέρας", το "Ποκαχόντας" και στο "Η Παναγία των Παρισίων".

Ο Στιρς ήταν συνεργαζόμενος μαέστρος με τη Συμφωνική Ορχήστρα του Νιούπορτ αλλά και το Μουσικό Φεστιβάλ Ernest Bloch. Έχει διευθύνει πάνω από 70 ορχήστρες ανά τον κόσμο.

Πέθανε τον Μάρτιο του 2018 από καρκίνο στη χοληδόχο κύστη.
Τζέφρι Κάτζενμπεργκ

O Τζέφρι Κάτζενμπεργκ (αγγλικά: "Jeffrey Katzenberg", 21 Δεκεμβρίου 1950 - ) είναι Αμερικανός επιχειρηματίας και παραγωγός ταινιών. Ως επιχειρηματίας είχε διατελέσει πρόεδρος της Walt Disney Studios, μεταξύ το 1984 και το 1994, όπου η εταιρεία έβγαλε μερικές από τις πιο κλασικές της ταινίας όπως το "Ο Βασιλιάς των Λιονταριών" και το "Η Πεντάμορφη και το Τέρας". Επίσης, είναι συνιδρυτής και Διευθύνων Σύμβουλος της εταιρείας DreamWorks Animation. Ο Κάτζενμπεργκ έχει ασχοληθεί και με την πολιτική, με την ενεργή υποστήριξη στον Μπάρακ Ομπάμα.
Κερκ Γουάις

Ο Κερκ Γουάις (αγγλικά: "Kirk Wise", 24 Αυγούστου 1964 - ) είναι Αμερικανός σκηνοθέτης, animator και σεναριογράφος, περισσότερο γνωστός, για την έως τώρα δουλειά του στην Disney. Μερικά από τα πιο γνωστά του έργα είναι το "Η Πεντάμορφη και το Τέρας", το "Η Παναγία των Παρισίων" και το "Η Χαμένη Ατλαντίδα". Επίσης, είχε σκηνοθετήσει την αγγλόφωνη έκδοση του ιαπωνικού έργου "Ταξίδι στη χώρα των θαυμάτων". Επίσης, έχει συνεργαστεί αρκετές φορές με τον Γκάρι Τρούσντεϊλ.
Γκάρι Τρούσντεϊλ

O Γκάρι Τρούσντεϊλ (αγγλικά: "Gary Trousdale", 8 Ιουνίου 1960 - ) είναι Αμερικανός σκηνοθέτης κυρίως κινουμένων σχεδίων. Οι πιο γνωστές σκηνοθετικές του δουλειές είναι στο "Η Πεντάμορφη και το Τέρας", το "Η Παναγία των Παρισίων" και το "Η Χαμένη Ατλαντίδα". Σε πολλές περιπτώσεις συνεργάστηκε με τους Κερκ Γουάις και Ντον Χαν. To 1985 προσλήφθηκε από την Walt Disney Animation Studios. Κατά την παραμονή του εκεί υπήρξε υποψήφιος για Όσκαρ σκηνοθεσίας, για την πρώτη από τις προαναφερθείσες ταινίες, χωρίς να το κερδίζει, αλλά, τελικά, για την ίδια κέρδισε ένα βραβείο "LFCA". Αργότερα, το 2003, εντάχθηκε στην DreamWorks Animation.
Γιώργος Λαμπρούλης

Ο Γιώργος Λαμπρούλης (1965) είναι Έλληνας πολιτικός του Κομμουνιστικού Κόμματος Ελλάδας, βουλευτής στην εκλογική περιφέρεια Λάρισας από το 2012.Γεννήθηκε το 1965 στη Λάρισα και είναι γιος του πρώην δήμαρχου Λαρίσης, Αριστείδη Λαμπρούλη. Στα μαθητικά του χρόνια συμμετείχε στο νεολαιίστικο κίνημα. Ήταν μέλος της νομαρχιακής επιτροπής Λάρισας ΚΚΕ, διατέλεσε 10 χρόνια δημοτικός σύμβουλος του δήμου Λαρισαίων, ενώ στις αυτοδιοικητικές εκλογές του 2010 ήταν υποψήφιος δήμαρχος με τη Λαϊκή Συσπείρωση.

Εξελέγη για πρώτη φορά βουλευτής Λαρισαίων στις εκλογές του Ιουνίου 2012. Επανεξελέγη στις εκλογές του Ιανουαρίου και του Σεπτεμβρίου του 2015. Ως βουλευτής συμμετέχει στις επιτροπές κοινωνικών υποθέσεων, έρευνας και τεχνολογίας. Είναι πνευμονολόγος και ασκεί το επάγγελμά του στο Γενικό Νοσοκομείο Λάρισας. 

Σήμερα είναι Αντιπρόεδρος της Βουλής των Ελλήνων.
Ασιατικό Πρωτάθλημα Κλειστού Στίβου

Το Ασιατικό Πρωτάθλημα Κλειστού Στίβου είναι ένα διεθνές πρωτάθλημα στίβου για αθλητές των Ασιατικών χωρών το οποίο διοργανώνεται ανά διετία το Φεβρουάριο από τη Ασιατική Ομοσπονδία Στίβου. 

Το πρωτάθλημα πραγματοποιήθηκε για πρώτη φορά στην Τεχεράνη στο Ιράν στις 6 με 8 Φεβρουαρίου του 2004 στο Aftab Enghelab Complex με την διεξαγωγή τριάντα αγωνισμάτων. Από τότε έχει διεξαχθεί επτά φορές μέχρι και την πιο πρόσφατη που έλαβε χώρα στη Ντόχα στο Κατάρ στις 19 με 21 Φεβρουαρίου του 2016 στο Aspire Dome με την διεξαγωγή είκοσι έξι αγωνισμάτων.

Το Ασιατικό Πρωτάθλημα Κλειστού Στίβου έχει πραγματοποιηθεί μέχρι στιγμής δύο φορές στις χώρες Ιράν, Κατάρ και Κίνα και μία στην Ταϊλάνδη. Διεξάγεται την ίδια χρονιά με το Παγκόσμιο Πρωτάθλημα Κλειστού Στίβου και στο πρόγραμμα περιλαμβάνονται είκοσι έξι αγωνίσματα, όσα και στο Παγκόσμιο Πρωτάθλημα Κλειστού Στίβου. Επίσης στο πρόγραμμα του πρώτου πρωταθλήματος το 2004 είχαν περιληφθεί τα 200 μέτρα ανδρών και γυναικών, τα 3000 μέτρα βάδην γυναικών και τα 5000 μέτρα βάδην ανδρών τα οποία καταργήθηκαν στις επόμενες εκδόσεις του πρωταθλήματος.

Η διοργάνωση είναι η δεύτερη ηπειρωτική διοργάνωση κλειστού στίβου που πραγματοποιείται σε αυτό το επίπεδο, μετά το Ευρωπαϊκό Πρωτάθλημα Κλειστού Στίβου για αθλητές των Ευρωπαϊκών χωρών που διεξήχθη για πρώτη φορά το 1966.

Στο πρωτάθλημα συνολικά είκοσι οκτώ χώρες έχουν κατακτήσει μετάλλια από τις σαράντα πέντε που είναι μέλη της Ασιατικής Ομοσπονδίας Στίβου. Η πιο επιτυχημένη χώρα είναι η Κίνα έχοντας κερδίσει 49 χρυσά, 34 ασημένια και 30 χάλκινα μετάλλια. Στη δεύτερη θέση είναι το Καζακστάν με 28 χρυσά, 25 ασημένια και 28 χάλκινα και στην τρίτη το Κατάρ με 22 χρυσά, 10 ασημένια και 7 χάλκινα.